Foto: AP /Evan Vucci AQSh Federal qidiruv byurosi (FQB) 2016 yilgi prezidentlik kampaniyasi vaqtida Donald Tramp saylovoldi shtabi faoliyatini surishtiruvdan o‘tkazishda yashirin xabar beruvchidan foydalangan. Bu haqda The New York Times yozmoqda. Nashr ma’lumotlariga ko‘ra, Buyuk Britaniyada ishlovchi, Amerika universiteti o‘qituvchisi bo‘lgan shaxs FQBga Tramp shtabining faoliyati haqida xabarlar jo‘natib turgan. Ta’kidlanishicha, FQB manbasi Trampning bir necha maslahatchisi bilan ham aloqada bo‘lgan. Aynan esa – Jorj Papadopulos va Karter Peyj bilan. Eslatib o‘tamiz, avvalroq FQB sobiq direktori Jyeyms Komi Trampni ayblab chiqqandi.